
הנדון: פניה בעניין ביטול ביטוח במהלך תקופת הביטוח
 
1. ביום 5 במאי 2019, התקבלה פנייתך שבנדון, במסגרתה ביקשת לקבל, בהתאם לחוק חופש המידע, התשנ"ח-1998 (להלן - חוק חופש המידע) את המסמך המתיר למבטח לגבות ממבוטח "קנס" בגין ביטול הביטוח במהלך תקופת הביטוח, מסיבות שונות. 
2. במענה לפנייתך, הרינו להפנותך לסעיפים הרלוונטיים בפוליסות התקניות אשר מסדירים את סוגיית אופן ביטול הפוליסה על ידי בעל הפוליסה והחזר דמי הביטוח במקרה כזה. 
3. לגבי ביטוח חובה – ראה הוראות סעיף 15 (ד) לפוליסת ביטוח רכב חובה (לפי דרישות פקודת ביטוח רכב מנועי [נוסח חדש], התש"ל-1970)[footnoteRef:1]: [1:  לנוחותך, הנוסח המלא של הפוליסה התקנית מצוי בתוספת הראשונה לתקנות הפיקוח על שירותים פיננסיים (ביטוח) (תנאי חוזה לביטוח חובה של רכב מנועי), תש"ע-2010 וזמין בקישור הבא: https://www.nevo.co.il/law_html/Law01/500_277.htm .] 

15". ביטול הפוליסה על ידי בעל הפוליסה
1) בעל הפוליסה רשאי, בהודעה למבטח, לבטל פוליסה זו בכל עת אף לפני תום תקופת הביטוח.
....
ד)  בוטלה הפוליסה לפי סעיף זה, יחזיר המבטח לבעל הפוליסה בהקדם, ולא יאוחר מ-14 ימים מהמועד שבו נכנס הביטול לתוקף, את דמי הביטוח ששולמו, בהפחתת סכומים אלה:
(1)  בעד תקופה של עד שבעה ימים שבהם היתה הפוליסה בתוקף, לרבות אם לא נכנסה לתוקף - 5% מדמי הביטוח השנתיים;
(2)  בעד תקופה העולה על שבעה ימים שבהם היתה הפוליסה בתוקף – 5% מדמי הביטוח השנתיים בצירוף 0.3% מדמי הביטוח השנתיים בעד כל יום ביטוח, החל ביום השמיני."

4. לגבי ביטוח מקיף – ראה הוראות סעיף 26 (א) לפוליסת ביטוח רכב פרטי (נזקי רכוש ונזקי רכוש צד שלישי)[footnoteRef:2]: [2:  לנוחותך, הנוסח המלא של הפוליסה התקנית מצוי בתוספת לתקנות הפיקוח על עסקי ביטוח (תנאי חוזה לביטוח רכב פרטי), תשמ"ו-1986 וזמין בקישור הבא:  https://www.nevo.co.il/law_html/Law01/p194_038.htm .] 

"26. ביטול הביטוח
(א)	המבוטח רשאי לבטל את הביטוח בכל עת לפני תום תקופת הביטוח, לפי שיקול דעתו; הביטוח יתבטל במועד שבו נמסרה על כך הודעה למבטח; במקרה כזה יחזיר המבטח למבוטח בהקדם, ולא יאוחר מ-14 ימים מהמועד שבו נכנס הביטול לתוקף, את דמי הביטוח ששולמו בעד התקופה שלאחר מועד כניסת הביטול לתוקף, בהפחתת סכומים אלה:
(1)	בעד תקופה של עד שבעה ימים שבהם היתה הפוליסה בתוקף, לרבות אם לא נכנסה לתוקף – 5% מדמי הביטוח השנתיים;
(2)	בעד תקופה העולה על שבעה ימים שבהם היתה הפוליסה בתוקף – 5% מדמי הביטוח השנתיים בצירוף 0.3% מדמי הביטוח השנתיים בעד כל יום ביטוח, החל ביום השמיני."
5. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.
בכבוד רב,

